**Hodogram za realizaciju odlazne mobilnosti studenata na Akademiji za umjetnost i kulturu u Osijeku (i za studiranje i za stručnu praksu)**

**KORAK BROJ 1:** Student traži stranu instituciju na koju želi otići s liste institucija: [*http://www.unios.hr/wp-content/uploads/2015/11/UNIOS-ERASMUS-Interinstitutional-agreements-List-1.pdf*](http://www.unios.hr/wp-content/uploads/2015/11/UNIOS-ERASMUS-Interinstitutional-agreements-List-1.pdf), s kojima Akademija ima potpisan ugovor o suradnji ili s institucijom s kojom Akademija nema potpisan ugovor. Procedura potpisivanja ugovora: student se javlja glavnoj Erasmus koordinatorici kako bi stupila u kontakt s traženom institucijom.

Ukoliko je studentu potrebna komunikacija sa stranim sveučilištem s ciljem uspoređivanja i/ili usklađivanja studijskih programa, javlja se Erazmus koordinatorima unutar odsjeka*:* [*http://www.uaos.unios.hr/erasmus-2/*](http://www.uaos.unios.hr/erasmus-2/).

**KORAK BROJ 2:** Student se prijavljuje na natječaj koji je objavljen na službenoj web stranici Sveučilišta: [*http://www.unios.hr/*](http://www.unios.hr/)i na službenoj stranici Akademije: [*http://www.uaos.unios.hr/*](http://www.uaos.unios.hr/)

**KORAK BROJ 3:** Objava rezultata natječaja je na web stranici Rektorata pod kategorijom Natječaji međunarodne suradnje: [*http://www.unios.hr/category/natjecaji/natjecaji-medunarodna-suradnja/*](http://www.unios.hr/category/natjecaji/natjecaji-medunarodna-suradnja/) i na web stranici Akademije pod kategorijom Erasmus / obavijesti: [*http://www.uaos.unios.hr/erasmus-2/*](http://www.uaos.unios.hr/erasmus-2/)

**KORAK BROJ 4:** Sveučilište šalje nominaciju (informacija stranome sveučilištu o tome da student Akademije dolazi na njihovu instituciju).

**KORAK BROJ 5:** Student putem elektroničke pošte prima potvrdu stranog sveučilišta o statusu nominacije i dokumentaciju koju treba dodatno ispuniti za prijavu na stranom sveučilištu.

5.1. Ako Akademija ima potpisan bilateralni ugovor sa stranim sveučilištem, onda student nastavlja na korak broj 6.

5.2. Ako Akademija nema potpisan ugovor, student se vraća na korak 1.

**KORAK BROJ 6:** Student ispunjava traženu dokumentaciju stranog sveučilišta u zadanome roku.

**KORAK BROJ 7:** Student prima pozivno pismo stranog sveučilišta ili ustanove u kojoj će obavljati stručnu praksu. Ako je student primljen, ide dalje na korak broj 8., ako ne vraća se na korak broj 1.

**KORAK BROJ 8**: Student ispunjava dokument pod nazivom *Learning Agreement for Studies* ili *Transcript of Work* s Erasmus koordinatorom svog odsjeka koji provodi daljnje korake procedure. Nakon potrebitih postupaka, glavna koordinatorica vraća studentu ovjereni dokument za daljnju proceduru.

**KORAK BROJ 9:** Student dostavlja međunarodnom uredu na Sveučilištu potrebne dokumente koji su navedeni u natječaju (pozivno pismo, potpisan Learning Agreement, IBAN, EKZO, itd.).

**KORAK BROJ 10:** Sveučilište kreira ugovor o dodjeli financijskih sredstava te studenta poziva na potpisivanje. Novac se isplaćuje u dvije rate – 80% prije početka mobilnosti (nakon potpisivanja ugovora s Sveučilištem) i 20% nakon povratka s mobilnosti. Student sam organizira smještaj, način putovanja, termin odlaska, način sudjelovanja na stranom sveučilištu i cjelokupni boravak iz odobrenih sredstava.

**KORAK BROJ 11:** Student po završetku Erasmus mobilnosti predaje dokumentaciju stranog sveučilišta međunarodnom uredu na Sveučilištu i glavnoj Erasmus koordinatorici na Akademiji te prilaže fotografije s mobilnosti i kratak sadržaj u svrhu promocije na web stranici Akademije pod kategorijom Erasmus / Galerija / Impresije.

**KORAK BROJ 12:** Student prima odluku povjerenstva o razlikovnim i priznatim ispitima.